Wie is Seres? – toortsie.com
Wie is Seres?
Maart 11, 2017 Maart 16, 2017 ~ Toortsie
Het julle al die naam, Seres, in die Bybel raakgelees? Wel, ek kan nie onthou dat ek dit al raakgelees het nie. Ek moes dit al gelees het, maar dis by die een oog in en die ander een uit sonder dat dit geregistreer het.
Nou is ek mos ekstra bewus van die vroue in die Bybel, en hier spring haar naam na vore!
Seres was Haman se vrou. Dié Haman wat vir Mordigai wou laat hang en toe self aan sy eie galg in sy voortuin gehang is. Dié Haman wat ‘n bietjie grootkop gekry het toe hy aansien by die koning begin kry het. Sies tog, ek neem hom nie kwalik nie, ek sou dalk ook nie geweet het hoe om sulke eer te hanteer nie!
Hul skryf eintlik niks van Seres nie, maar hul noem dat hy haar ingesluit het as hy spog of kla by sy vriende en raadgewers. En hul noem haar naam saam met die raadgewers wanneer daar insig met hom gedeel word.
Dít laat my wonder, was dit dalk háár raad wat beaam is deur die raadgewers? In daardie tyd, 486vC, het vroue tog nie eintlik ‘n stem gehad nie?
Oor Haman skryf die Bybel in Praktyk so mooi dat die magtiges van die wêreld ons soms paniekerig maak, maar dat hul uiteinde nie altyd is soos húlle dit wil hê nie, want God is in beheer. Dis só waar! Dit was ook waar van Haman.
Nou ja, Seres, lyk my jy het ‘n indruk op jou man en ook die skrywer van die Bybelboek, Ester, gemaak! En ja, dis ook by jóú huis, in jóú aangesig, wat hul jou man aan die galg opgehang het. Wat ‘n vrou nie soms moet verduur nie! Wat énige mens nie soms moet verduur nie!
‹ PreviousBoksies kos
Next ›‘n Weeskind met mannemoed
11 thoughts on “Wie is Seres?”
Maart 11, 2017 om 6:25 nm
Maart 11, 2017 om 6:42 nm
Ek wonder soms hoe die vroue werklik oor hulle mans gevoel het… Was hulle soms ook opstandig en ontevrede …
Maart 11, 2017 om 6:43 nm
Ja, nê? Of het hul onderdanigheid gelate aanvaar omdat hul niks anders geken het nie?
Maart 11, 2017 om 6:58 nm
Wel miskien het die dwarsgeit van Eva soms by hulle oor deurgeslaan 🙂
Ek hoop so! Ons stam mos darem nie uit ‘n ruggraatlose lot nie! 😁
Maart 11, 2017 om 9:00 nm
Natuurlik was hulle… dit het net nie altyd oor hul lippe gekom nie
Maart 11, 2017 om 8:35 nm
Maart 11, 2017 om 9:07 nm
Nog nooit so daar aan gedink nie. Dankie
Maart 11, 2017 om 9:11 nm
Maart 12, 2017 om 1:07 nm
Slim vroue het nog altyd hulle mans na hulle pype laat dans! Grappie. Ja, ek dink in sommige wêrelddele kry vroue nog steeds baie swaar en hulle mag nie kla nie, want dit kan groot probleme vir hulle veroorsaak.
Maart 12, 2017 om 7:46 nm
Absoluut! En elke vrou is veronderstel om haar man so goed te ken, dat sy net weet hoe! 🙂